proxectonos/corpus_dominio_legal_administrativo_tmp huggingface dataset:
RESOLUCIÓN do 24 de xuño de 2005 pola que se lles dá publicidade aos avais concedidos polo Instituto Galego de Promoción Económica (Igape).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/07/2005

O artigo 13.2º do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente
RESOLVO:
Un.-Darlles publicidade aos avais concedidos polo Consello de Dirección do Instituto Galego de Promoción Económica (Igape) nas súas xuntanzas do 28 de marzo e do 26 de maio de 2005:
-Aval por importe máximo de 454.500 euros á empresa Confecciones Labora, S.L.
-Avais (5) por importe máximo conxunto de 1.890.000 euros á empresa Elaborados Gallegos, S.A.
-Aval por importe máximo de 3.200.000 euros á empresa Feiraco, S. Coop. Gallega.
-Aval por importe máximo de 80.000 euros á empresa Viguesa de Gas, S.A.L.
-Avais (2) por importes máximos de 6.741.616 euros e 8.400.000 euros á empresa Feiraco, S. Coop. Gallega.
-Aval por importe máximo de 825.654,24 euros á empresa Ferlosa, S.L.
-Aval por importe máximo de 2.280.000 euros á empresa Grupo Antolín Vigo, S.L.
-Aval por importe máximo de 2.327.500 euros á empresa Naviera de Galicia, S.A.
Dous.-Darlles publicidade aos avais concedidos mediante resolución da directora xeral do Igape en virtude do convenio polo que se establece unha liña de avais do Igape para financiar a adquisición de dereitos de pesca por parte de agrupacións de produtores para o acceso da flota galega a caladoiros:
-Aval por importe máximo de 1.816.696,86 euros á empresa Puerto de Celeiro, S.A.
-Aval por importe máximo de 1.333.344,56 euros á empresa Puerto de Celeiro, S.A.
Santiago de Compostela, 7 de xuño de 2005.
Margarita Rodríguez Rama
Directora xeral do Instituto Galego de Promoción Económica
ORDE do 15 de xullo de 2005 pola que se declara de interese galego a Fundación Puente Atlántico e se ordena a súa inscrición no Rexistro de Fundacións, sección da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/07/2005

Con data do 13 de xullo de 2005 publicouse no Diario Oficial de Galicia a orde da Consellería da Presidencia, Relacións Institucionais e Administración Pública do 29 de xuño de 2005, pola que se clasifica como mixta a Fundación Puente Atlántico, adscribíndoa á Consellería da Presidencia, Relacións Institucionais e Administración Pública, que exercerá plenamente o protectorado sobre ela.
A fundación foi constituída en escritura pública outorgada na Coruña, o día vinte e nove de abril de dous mil cinco, ante o notario José Manuel Lois Puente co número de protocolo mil catrocentos once do seu protocolo por Alfonso Luis Bravo Juega, Santiago Fernández Fernández e Jesús García Rojo.
O obxecto da fundación é, segundo establece o artigo seis dos estatutos, a promoción, fomento, desenvolvemento e execución e asesoramento na realización de proxectos de cooperación e de actividades que contribúan á consecución nos seus ámbitos de actuación de obxectivos en materia de democracia, empresa, ambiente, ciencia e tecnoloxía, como vía cara á prosperidade económica e ao benestar social.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Puente Atlántico ao cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordenar a inscrición da Fundación Puente Atlántico no Rexistro de Fundacións de Interese Galego, sección da Consellería da Presidencia, Relacións Institucionais e Administración Pública, para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de xullo de 2005.
Jaime Pita Varela
Conselleiro da Presidencia, Relacións
Institucionais e Administración Pública
CORRECCIÓN de erros.-Resolución conxunta do 27 de maio de 2005, da Secretaría Xeral da Consellería de Sanidade e da División de Recursos Humanos do Servizo Galego de Saúde, pola que se ordena a publicación do acordo subscrito pola Administración sanitaria e as organizacións sindicais UGT, CSI-CSIF, CEMSATSE, CC.OO. e CIG polo que se regulan as condicións de traballo e retributivas do novo modelo de atención primaria, se crean postos de traballo de médicos de familia e diplomados de enfermaría en puntos de atención continuada e se revisan as contías das gardas para o persoal estatutario do Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 28/07/2005

Advertidos erros na dita resolución, publicada no Diario Oficial de Galicia nº 105, do 2 de xuño de 2005, cómpre facer as oportunas correccións:
Na páxina 9.542, artigo sexto, punto 1. Incremento da retribución por gardas, valor en maio 2005 das gardas, na táboa terceira, onde di:
RESOLUCIÓN do 8 de xullo de 2005 pola que se ordena a publicación do acordo do Consello da Xunta de Galicia do 7 de xullo de 2005, polo que se declaran municipios turísticos galegos os concellos de Foz, Quiroga e Samos.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/07/2005

O Consello da Xunta de Galicia, na súa reunión do día 7 de xullo de 2005 adoptou, por proposta do conselleiro de Cultura, Comunicación Social e Turismo, o seguinte
ACORDO:
Declarar municipios turísticos galegos os concellos de Foz, Quiroga e Samos, pertencentes á provincia de Lugo, de conformidade co establecido no artigo 16 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento do disposto no citado artigo ordénase a publicación do acordo no Diario Oficial de Galicia e a notificación aos concellos correspondentes.
Santiago de Compostela, 8 de xullo de 2005.
Jesús Pérez Varela
Conselleiro de Cultura, Comunicación Social
e Turismo
DECRETO 271/2005, do 11 de agosto, polo que se dispón que cese Emilio Álvarez Rey como secretario xeral e do Patrimonio da Consellería de Economía e Facenda.
CONSELLERÍA DE ECONOMÍA E FACENDA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Emilio Álvarez Rey como secretario xeral e do Patrimonio da Consellería de Economía e Facenda, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 272/2005, do 11 de agosto, polo que se dispón que cese Martín Fernández Prado como director xeral de Urbanismo da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Martín Fernández Prado como director xeral de Urbanismo da Consellería de Política Territorial, Obras Públicas e Vivenda, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
ORDE do 30 de marzo de 2005 pola que se acorda continuar a tramitación, con cargo aos orzamentos do ano 2005, das solicitudes presentadas ao abeiro da Orde do 14 de maio de 2004, de fomento da mellora da calidade na comercialización de produtos silvícolas.
CONSELLERÍA DE MEDIO AMBIENTE — III. OUTRAS DISPOSICIÓNS — 06/04/2005

O 28 de maio de 2004 a Consellería de Medio Ambiente publicou a Orde do 14 de maio de 2004 de fomento da mellora da calidade na comercialización de produtos silvícolas.
Dado o importante volume de solicitudes de axudas recibidas ao abeiro da antedita orde e as dispoñibilidades orzamentarias do ano 2004, non permitiron atender a totalidade das solicitudes presentadas, polo que é preciso continuar a súa tramitación con cargo aos orzamentos do ano 2005.
Por todo o exposto, é preciso continuar no ano 2005 a tramitación das solicitudes presentadas ao abeiro da orde de axudas de fomento da mellora da calidade na comercialización de produtos silvícolas, do 14 de maio de 2004.
En consecuencia, e de acordo co disposto na Lei 1/1983, do 22 de febreiro, reguladora da Xunta e do seu presidente, e demais normativa concorrente,
DISPOÑO:
Artigo 1º
As solicitudes acollidas á Orde do 14 de maio de 2004, de fomento da mellora da calidade na comercialización de produtos silvícolas, aos que non lles foi concedida a subvención solicitada por falta de crédito, poderán ser tidas en conta ao abeiro desta orde durante o exercicio de 2005.
A tramitación dos expedientes efectuarase conforme os requisitos e criterios da dita orde, e continuará a partir do trámite en que se atopen os expedientes no momento da publicación no DOG desta orde.
Artigo 2º.-Financiamento.
As accións previstas nesta orde financiaranse con cargo ás dispoñibilidades orzamentarias existentes na aplicación 15.02.614 C.770.0 no ano 2005 por un importe de 1.106.413 euros, dotación que poderá ser incrementada con fondos comunitarios, do Estado, ou da comunidade autónoma. No suposto de procederse á dita ampliación, teranse en conta as previsións contidas no artigo 12, modificacións de concesión do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de marzo de 2005.
José Manuel Barreiro Fernández
Conselleiro de Medio Ambiente
DECRETO 273/2005, do 11 de agosto, polo que se dispón que cese Néstor Valcárcel Teijeiro como secretario xeral da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Educación e Ordenación Universitaria e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Néstor Valcárcel Teijeiro como secretario xeral da Consellería de Educación e Ordenación Universitaria, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Laura Elena Sánchez Piñón
Conselleira de Educación e Ordenación Universitaria
ORDE do 29 de marzo de 2005 pola que se prorroga o mandato dos órganos de goberno dos consellos reguladores das denominacións de calidade do ámbito agroalimentario.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 06/04/2005

A disposición transitoria cuarta da Lei 2/2005, do 18 de febreiro, de promoción e defensa da calidade alimentaria galega, sinala que os consellos reguladores existentes no momento da súa entrada en vigor, deben adaptar os seus regulamentos ao que dispón a lei nun prazo de dous anos.
Unha das características principais da nova configuración dos consellos reguladores é a súa conversión en corporación de dereito público con personalidade xurídica de seu, aos cales se lles encomenda, entre outras funcións, a organización dos procesos de elección dos seus órganos de goberno.
Actualmente a Consellería de Política Agroalimentaria e Desenvolvemento Rural está ultimando os proxectos de decreto de desenvolvemento da devandita lei, como paso previo á adaptación dos regulamentos das denominacións de calidade ás novas circunstancias, co obxectivo de que todas estas modificacións estean rematadas antes do prazo de dous anos mencionado. Isto pode supoñer que durante o período de adaptación se produza a finalización do mandato dos órganos de goberno dalgúns consellos reguladores.
Faise necesario, pois, que nestes supostos se prorrogue o seu mandato, para dar continuidade á representación legal dos órganos de goberno dos consellos reguladores do ámbito agroalimentario.
Polo tanto, de acordo coas consideracións expostas e co disposto no artigo 30.I.3 e 4 do Estatuto de autonomía de Galicia, e en uso das competencias que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º.-Ámbito de aplicación.
Esta orde é de aplicación aos consellos reguladores das distintas denominacións xeográficas de calidade (denominacións de orixe, indicacións xeográficas protexidas e denominacións xeográficas de bebidas espirituosas) do ámbito agroalimentario, así como ao da agricultura ecolóxica de Galicia.
Artigo 2º.-Prórroga dos mandatos.
Prorrógase a vixencia dos órganos de goberno dos consellos reguladores que finalicen o seu mandato durante o período de adaptación dos seus regulamentos que establece a disposición transitoria cuarta da Lei 2/2005, do 18 de febreiro, de promoción e
defensa da calidade alimentaria galega. Esta prórroga estenderase ata o momento en que se produza a toma de posesión dos novos órganos de goberno elixidos mediante a convocatoria electoral correspondente.
Disposición derradeira
Esta orde entrará en vigor o día seguiente ao da súa publicación no Diario Oficial de Galicia.
Santiago de Compostela, 29 de marzo de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 16 de marzo de 2005, da Dirección Xeral de Administración Local, pola que se exime a Mancomunidade Voluntaria de Concellos da Comarca de Ourense da obriga de manter os postos propios de funcionarios de Administración local con habilitación de carácter nacional.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 06/04/2005

A Asemblea Comarcal da Mancomunidade Voluntaria de Municipios da Comarca de Ourense adoptou o acordo de solicitar a exención do mantemento de postos propios reservados a funcionarios de Administración local con habilitación de carácter nacional.
Na súa virtude, a Dirección Xeral de Administración Local, en aplicación do establecido no artigo 4 do Real decreto 1732/1994, do 29 de xullo, modificado polo Decreto 834/2003, do 27 de xuño, e no uso das facultades que lle confire o artigo 13 bis da Lei 4/1988, do 26 de maio, da función pública de Galicia, e a Orde do 12 de febreiro de 2003 sobre delegación de competencias, modificada pola Orde do 31 de outubro de 2003,
RESOLVE:
Primeiro.-Eximir a Mancomunidade Voluntaria de Concellos da Comarca de Ourense da obriga de manter os postos de secretaría e intervención, reservados a funcionarios de Administración local con habilitación de carácter nacional.
Segundo.-As funcións reservadas aos citados postos serán exercidas mediante o sistema de acumulación de funcións por un/unha funcionario/a de
Administración local con habilitación de carácter nacional dalgún dos concellos que integran a mancomunidade, segundo a escolla efectuada por ela, de conformidade co previsto nos artigos 4º.3 e 31º.2 do Real decreto 1732/1994, do 29 de xullo.
Contra esta resolución, que pon fin á vía administrativa, poderase interpor recurso potestativo de reposición perante a Consellería de Xustiza, Interior e Administración Local no prazo dun mes contado desde o día seguinte ao da súa publicación de conformidade co establecido na Lei 30/1992, do 26 de novembro, ou poderá impugnarse directamente perante a xurisdición contencioso-administrativa, no prazo de dous meses contados desde a mesma data, segundo o disposto no artigo 46 en relación co 14 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de marzo de 2005.
P.D. (Orde 12-2-2003 modif. pola
Orde 31-10-2003)
Alfonso Rueda de Valenzuela
Directora xeral de Administración Local
ORDE do 30 de marzo de 2005 pola que se acorda continuar a tramitación, con cargo aos orzamentos do ano 2005, das solicitudes presentadas ao abeiro da Orde do 24 de marzo de 2004, de fomento da silvicultura e da ordenación de montes arborizados.
CONSELLERÍA DE MEDIO AMBIENTE — III. OUTRAS DISPOSICIÓNS — 06/04/2005

O 1 de abril de 2004 a Consellería de Medio Ambiente publicou a Orde do 24 de marzo de 2004, de fomento da silvicultura e da ordenación de montes arborizados.
Dado o importante volume de solicitudes de axudas recibidas ao abeiro da antedita orde, as dispoñibilidades orzamentarias do ano 2004 non permitiron atender a totalidade das solicitudes presentadas, polo que é preciso continuar a súa tramitación con cargo aos orzamentos do ano 2005.
Por todo o exposto, é preciso continuar no ano 2005 a tramitación das solicitudes presentadas ao abeiro da orde de axudas de fomento da silvicultura e da ordenación de montes arborizados, do 24 de marzo de 2004.
En consecuencia, e de acordo co disposto na Lei 1/1983, do 22 de febreiro, reguladora da Xunta e do seu presidente, e demais normativa concorrente,
DISPOÑO:
Artigo 1º
As solicitudes acollidas á Orde do 24 de marzo de 2004, de fomento da silvicultura e da ordenación de montes arborizados, ás cales non lles foi con
cedida a subvención por falta de crédito, poderán ser tidas en conta ao abeiro desta orde durante o exercicio de 2005.
A tramitación dos expedientes efectuarase conforme os requisitos e criterios da devandita orde, e continuará a partir do trámite en que se atopen os expedientes no momento da publicación no DOG desta orde.
Artigo 2º.-Financiamento.
As accións previstas nesta orde financiaranse con cargo ás dispoñibilidades orzamentarias existentes na aplicación 15.02.614 C.770.0 no ano 2005, por un importe de 4.000.000 de euros, dotación que poderá ser incrementada con fondos comunitarios, do Estado, ou da comunidade autónoma. No suposto de procederse á devandita ampliación, teranse en conta as previsións contidas no artigo 12, modificacións de concesión, do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de marzo de 2005.
José Manuel Barreiro Fernández
Conselleiro de Medio Ambiente
DECRETO 274/2005, do 11 de agosto, polo que se dispón que cese Jesús Santiago Vázquez San Luis como secretario xeral da Consellería de Innovación, Industria e Comercio.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Jesús Santiago Vázquez San Luis como secretario xeral da Consellería de Innovación, Industria e Comercio, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
RESOLUCIÓN do 9 de marzo de 2005, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo adoptado pola comisión paritaria do convenio colectivo da empresa Antonio Gallego Cid, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 07/04/2005

Visto o acordo acadado pola comisión paritaria do convenio colectivo da empresa Antonio Gallego
Cid, S.L., na reunión que tivo lugar o 28 de xaneiro de 2005, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, a Dirección Xeral de Relacións Laborais
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitirlle o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 9 de marzo de 2005.
Antonio de la Hera Roldán
Director xeral de Relacións Laborais
ANEXO
Acta da reunión da comisión paritaria do convenio colectivo da empresa Antonio Gallego Cid, S.L.
En Vigo, ás 17.00 horas do día 28 de xaneiro de 2005, xúntase a comisión paritaria do convenio colectivo para os/as traballadores/as da cociña dos centros residencias docentes de Galicia, para corrixir os erros cometidos na transcrición do convenio o día do seu asinamento:
Engadir no artigo 24º, no seu último parágrafo, o seguinte texto:
«2. No momento da xubilación, o persoal suxeito a este convenio percibirá unha gratificación consistente en tres mensualidades do salario base máis antigüidade máis rateo de pagas aboadas na última nómina».
Cambiar os nomes dos asinantes do convenio no seu artigo 43º:
«Artigo 43º.-Partes asinantes.
Asinan este convenio colectivo de empresa o representante da empresa Antonio Gallego Cid, S.L., José Gallego Viéitez, e pola parte social Humildad Romero, como delegada pola Confederación Intersindical Galega».
Rectificar a categoría e salario da cociñeira/o:
Cociñeira/oGrupo IVCategoría 5
Salario anoSalario mes
Retribucións   Adicional   Total   Salario base   Adicional
brutas anuais   xullo/Nadalxullo/Nadal
Cociñeira
13.499,88 (*)   197,74 (*)  13.697,62 (*)  964,28 (*)   98,87 (*)
DECRETO 275/2005, do 11 de agosto, polo que se dispón que cese Pedro Merino Gómez como director xeral de Investigación e Desenvolvemento da Consellería de Innovación, Industria e Comercio.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Pedro Merino Gómez como director xeral de Investigación e Desenvolvemento da Consellería de Innovación, Industria e Comercio, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
DECRETO 276/2005, do 11 de agosto, polo que se dispón que cese José Manuel González González como director xeral de Tecnoloxía e Desenvolvemento Sectorial da Consellería de Innovación, Industria e Comercio.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese José Manuel González González como director xeral de Tecnoloxía e Desenvolvemento Sectorial da Consellería de Innovación, Industria e Comercio, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
DECRETO 277/2005, do 11 de agosto, polo que se dispón que cese Víctor Tello Calvo como director xeral de Comercio e Consumo da Consellería de Innovación, Industria e Comercio.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Víctor Tello Calvo como director xeral de Comercio e Consumo da Consellería de Innovación, Industria e Comercio, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 16 de marzo de 2005 pola que se aproban as bases que rexerán as convocatorias de axudas para a contratación de doutores en organismos públicos de investigación da Comunidade Autónoma de Galicia (programa Isidro Parga Pondal).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 07/04/2005

Advertidos erros na devandita orde publicada no Diario Oficial de Galicia número 59, do martes día 29 de marzo de 2005, cómpre facer as seguintes correccións:
Na páxina 5.159, na columna de CENTRO DE TRABALLO correspondente á praza P-039, onde di: «FACULTADE DE BIOLOXÍA», debe dicir: «FACULTADE DE BIOLOXÍA (VIGO) e E.U.E.T. FORESTAIS (PONTEVEDRA)». Na columna de LOCALIDADE onde di: «PONTEVEDRA», debe dicir: «VIGO/PONTEVEDRA».
Na columna de PERFIL onde di: «ECOLOXÍA», debe dicir: «ECOLOXÍA (VIGO)»; e onde di: «ECOLOXÍA EVOLUTIVA E DA CONSERVACIÓN DE INSECTOS E HERPETOS», debe dicir: «ECOLOXÍA EVOLUTIVA E DA CONSERVACIÓN DE INSECTOS E HERPETOS (PONTEVEDRA)».
CORRECCIÓN de erros.-Resolución do 3 de agosto de 2004 pola que se adxudican as axudas correspondentes ao Programa de Sociedade da Información convocadas no anexo XIII da Orde do 29 de decembro de 2003 (Diario Oficial de Galicia do 12 de xaneiro de 2004).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 07/04/2005

Advertido erro na devandita resolución publicada no Diario Oficial de Galicia número 155, do mércores, día 11 de agosto de 2004, cómpre facer a seguinte corrección:
Na páxina 11.539 onde di:
Solicitante
Código
Aplicación orzamentaria
Título
Duración
Ano 2004
Ano 2005
Ano 2006
Ano 2007
Total
concedido
Persoal
Facio Villanueva, Ángel
PGIDIT04SIN915004PR
08.05.432A.781.0
Elaboración dun mapa de procesos e un manual de procedemento para a admisión de pacientes nos hospitais públicos do Sergas, baseados en ISO 9001:2000
3
15.000
9.773
6.000
8.827
39.600
Si
Debe dicir:
Solicitante
Código
Aplicación orzamentaria
Título
Duración
Ano 2004
Ano 2005
Ano 2006
Ano 2007
Total
concedido
Persoal
Facio Villanueva, Ángel
PGIDIT04SIN915004PR
08.05.432A.781.0
Elaboración dun mapa de procesos e un manual de procedemento para a admisión de pacientes nos hospitais públicos do Sergas, baseados en ISO 9001:2000
3
15.000
9.000
8.000
7.600
39.600
Si
DECRETO 267/2005, do 11 de agosto, polo que se dispón que cese Sonia Lorenzo Santos como delegada provincial de Pontevedra da Consellería de Xustiza, Interior e Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Sonia Lorenzo Santos como delegada provincial de Pontevedra da Consellería de Xustiza, Interior e Administración Local, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 278/2005, do 11 de agosto, polo que se dispón que cese Juan Caamaño Cebreiro como director do Instituto Enerxético de Galicia.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada
pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Juan Caamaño Cebreiro como director do Instituto Enerxético de Galicia, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
DECRETO 280/2005, do 11 de agosto, polo que se dispón que cese José Antonio Álvarez Vidal como secretario xeral da Consellería de Política Agroalimentaria e Desenvolvemento Rural.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación
do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese José Antonio Álvarez Vidal como secretario xeral da Consellería de Política Agroalimentaria e Desenvolvemento Rural, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
DECRETO 279/2005, do 11 de agosto, polo que se dispón que cese María de los Ángeles Antón Vilasánchez como directora xeral de Turismo da Consellería de Cultura, Comunicación Social e Turismo.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese María de los Ángeles Antón Vilasánchez como directora xeral de Turismo, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 18 de marzo de 2005 pola que se establecen as bases reguladoras dos programas de incentivos á contratación por conta allea como medida de mellora da empregabilidade de colectivos desfavorecidos, cofinanciados polo Fondo Social Europeo e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 12/04/2005

Advertido erro na citada orde, publicada no Diario Oficial de Galicia do venres 18 de marzo de 2005, é necesario efectuar as seguintes correccións:
O anexo (ANEXO II-A), incluído na páxina 4.728, debe substituírse polo que se insire a continuación.
O anexo (ANEXO V-B), incluído na páxina 4.731, debe substituírse polo que se insire a continuación.
O anexo (ANEXO VIII-C), incluído na páxina 4.734, debe substituírse polo que insire a continuación.
CORRECCIÓN de erros.-Orde do 16 de marzo de 2005 pola que se establecen as bases reguladoras e se convocan para o ano 2005 os incentivos á contratación dirixidos a favorecer a conciliación da vida laboral e familiar.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 12/04/2005

Advertido erro na citada orde, publicada no Diario Oficial de Galicia do venres 18 de marzo de 2005, é necesario efectuar a seguinte corrección:
O anexo II incluído na páxina 4.686 debe substituírse polo que se insire a continuación:
CORRECCIÓN de erros.-Orde do 17 de marzo de 2005 pola que se establecen as bases reguladoras dos programas para a promoción da integración laboral das persoas con discapacidade cofinanciados polo Fondo Social Europeo e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 12/04/2005

Advertido erro na citada orde, publicada no Diario Oficial de Galicia, do venres, 18 de marzo de 2005, cómpre efectuar a seguinte corrección:
Os anexos incluídos nas páxinas 4.706 a 4.716, deben substituírse polos que se insiren a continuación.
DECRETO 281/2005, do 11 de agosto, polo que se dispón que cese Alejandro Martínez-Geijo Nogueira Soares como director xeral de Infraestruturas Agrarias da Consellería de Política Agroalimentaria e Desenvolvemento Rural.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Alejandro Martínez-Geijo Nogueira Soares como director xeral de Infraestruturas Agrarias da Consellería de Política Agroalimentaria e Desenvolvemento Rural, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
DECRETO 282/2005, do 11 de agosto, polo que se dispón que cese Miguel Fernández Rodríguez como director xeral de Produción e Sanidade Agropecuaria da Consellería de Política Agroalimentaria e Desenvolvemento Rural.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Miguel Fernández Rodríguez como director xeral de Produción e Sanidade Agropecuaria da
Consellería de Política Agroalimentaria e Desenvolvemento Rural, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
ORDE do 21 de marzo de 2005 pola que se declara de interese galego a Fundación Sabiria e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 08/04/2005

Con data do 9 de marzo de 2005, publicouse no Diario Oficial de Galicia nº 47 a orde da Consellería da Presidencia, Relacións Institucionais e Administración Pública, do 3 de marzo de 2005, pola que se clasifica como de interese social a Fundación Sabiria, e se adscribe á Consellería de Innovación, Industria e Comercio, que terá que exercer o protectorado plenamente sobre ela.
Esta fundación, de acordo co establecido no artigo seis dos estatutos, ten por obxecto fomentar o desenvolvemento da sociedade do coñecemento co impulso das tecnoloxías, particularmente das da información e as comunicacións, no ámbito da Comunidade Autónoma de Galicia e, desde Galicia, máis aló desta comunidade autónoma. Para iso implicarase mediante a difusión, a promoción, o asesoramento e o impulso relativos ao bo uso das tecnoloxías da información e as comunicacións no tecido social, universitario, empresarial e das administracións públicas, propiciando un estado de reflexión permanente na nosa sociedade para lograr o seu avance contribuíndo á redución da brecha dixital e do coñecemento.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro (modificada pola Lei 11/1988, do 20 de outubro), reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego (modificada pola Lei 11/1991, do 8 de novembro), e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
Declárase de interese galego a Fundación Sabiria, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Disposición adicional
Inscribirase a Fundación Sabiria na sección do Rexistro de Fundacións da Consellería de Innovación, Industria e Comercio. Esta inscrición producirá os efectos constitutivos que sinala a Lei 7/1983, do 22 de xuño, do réxime das fundacións de interese galego (modificada pola Lei 11/1991, do 8 de novembro), e o Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de marzo de 2005.
Juan Rodríguez Yuste
Conselleiro de Innovación, Industria e Comercio
ORDE do 31 de marzo de 2005 pola que se modifica a adscrición de determinadas fundacións e se readscriben ao departamento da Xunta de Galicia competente para o exercicio das funcións de protectorado.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 08/04/2005

O Decreto 215/2004, do 23 de setembro, polo que se modifica o Decreto 23/2003, do 20 de xaneiro, fixa a estrutura orgánica dos departamentos da Xunta de Galicia. Como consecuencia do devandito decreto, a Consellería de Familia, Xuventude, Deporte e Voluntariado, a través da Dirección Xeral do Maior e de Persoas con Discapacidade, asumiu materias que anteriormente correspondían á competencia da Consellería de Asuntos Sociais, Emprego e Relacións Laborais.
Esta circunstancia obriga á readscrición de determinadas fundacións para efectos do exercicio das funcións de protectorado.
Na súa virturde, e logo de acordo da Comisión de Secretarios Xerais na súa reunión do vinte e nove de marzo de dous mil cinco
DISPOÑO:
Artigo único.-As fundacións Romero Blanco Monroy, Scolae Amoris, Adcor, Protección de Discapacitados Psíquicos da Comarca de Negreira, Remanso, FAXPG, Autismo Coruña, Araduca no Camiño, Inladi, San Froilán, Einsa, Familia Naveira Goday, Fernández Espín, Tutelar Aspronaga, Residencia de Ancianos Nuestra Señora del Carmen de Sarria, Hospital Asilo de Villalba, Asilo de la Santísima Virgen del Carmen de Foz, Asilo de Ancianos Desamparados de A Fonsagrada, O Noso Lar, Protección de Discapacitados Psíquicos de Burela, Benéfica Nuestra Señora de Fátima, Protección de Discapacitados Psíquicos de Vilalba-Terra Chá, Complejo Residencial y de Servicios San José, Protección de Discapacitados Psíquicos de Viveiro, Residencia Tercera Edad de Chantada, Dano Cerebral (Fudace), San Carlos, Hermanos Prieto, Nuestra Señora de los Ángeles, Valdegodos, San Rosendo, Protección de Discapacitados Psíquicos da Terra de Celanova, Protección de Discapacitados Psíquicos da Comarca de Verín, Protección de
Discapacitados Psíquicos da Comarca de Valdeorras, San Martín, Amalia Filomena Mera Somoza, Andrea Gómez, Dorzán, Familia Gómez Vila, Casa Hospitalillo de Ancianos Enfermos y Desamparados de Villagarcía de Arosa, Menela, Lar Pro Salud Mental, Áncora, Sálvora, Con Eles, Gallega Síndrome de Down, e Magar, anteriormente adscritas á Consellería de Asuntos Sociais, Emprego e Relacións Laborais, adscríbense á Consellería de Familia, Xuventude, Deporte e Voluntariado, por desenvolveren todas elas un obxecto fundacional incluído nas competencias atribuídas á devandita consellería.
Disposicións derradeiras
Primeira.-Facultase a Secretaría xeral da Consellería da Presidencia, Relacións Institucionais e Administración Pública para que instrumente o disposto nesta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de marzo de 2005.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 283/2005, do 11 de agosto, polo que se dispón que cese Secundino Grobas Mosquera como director xeral de Industrias e Promoción Agroalimentaria da Consellería de Política Agroalimentaria e Desenvolvemento Rural.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Secundino Grobas Mosquera como director xeral de Industrias e Promoción Agroalimentaria da Consellería de Política Agroalimentaria e Desenvolvemento Rural, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
DECRETO 284/2005, do 11 de agosto, polo que se dispón que cese José Jesús Cudeiro Mazaira como director xeral de Planificación e Desenvolvemento Comarcal da Consellería de Política Agroalimentaria e Desenvolvemento Rural.
CONSELLERÍA DO MEDIO RURAL — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese José Jesús Cudeiro Mazaira como director xeral de Planificación e Desenvolvemento Comarcal da Consellería de Política Agroalimentaria e Desen
volvemento Rural, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
CORRECCIÓN de erros.-Orde do 14 de marzo de 2005 pola que se establecen as bases reguladoras dos programas para o fomento da estabilidade no emprego, cofinanciado polo Fondo Social Europeo e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 12/04/2005

Advertidos erros na citada orde, publicada no Diario Oficial de Galicia, do venres, 18 de marzo de 2005, cómpre efectuar as seguintes correccións:
Na páxina 4.637, na disposición adicional cuarta, onde di: «, e a conversión se produza con anterioridade á súa duración mínima inicial de 12 meses,», debe dicir: «, e a conversión se produza con anterioridade á duración mínima inicial do contrato obxecto de subvención,».
Na páxina 4.639, na base sexta punto 2 letra a), onde di: «Mulleres que se reincorporan ao mercado tras unha ausencia prolongada por motivos familiares.», debe dicir: «Mulleres que se reincorporen ao mercado de traballo tras unha ausencia prolongada dun mínimo de dous anos.».
Na páxina 4.641, na base décimo primeira punto 1, onde di: «... Documentos TC2...», «Cando se trate de empresas de nova creación...» e «Declaración complementaria...», debe dicir: «a) Documentos TC2...
b) Cando se trate de empresas de nova creación...
c) Declaración complementaria...».
Na páxina 4.642, na base terceira punto 1, onde di: «Contratacións indefinidas iniciais...» e «Conversións en indefinidos...», debe dicir: «a) Contratacións indefinidas iniciais...».
«b) Conversións en indefinidos...».
Na páxina 4.643, na base cuarta parágrafo cuarto, onde di: «Contratacións realizadas con traballadores...», debe dicir: «c) Contratacións realizadas con traballadores...».
Na páxina 4.645, na base novena punto 1 nos dous últimos parágrafos, onde di: «Declaración da estrutura do cadro de persoal...» e «Declaración complementaria...», debe dicir: «d) Declaración da estrutura do cadro de persoal...
e) Declaración complementaria...».
Os anexos incluídos nas páxinas 4.649 a 4.666 deben substituírse polos que se insiren a continuación.
DECRETO 60/2005, do 18 de marzo, polo que se desafecta do dominio público un inmoble situado na rúa Corralón número sete da cidade da Coruña.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/04/2005

A Comunidade Autónoma de Galicia en virtude do Real decreto 2368/1984, do 19 de decembro, sobre valoración definitiva, ampliación de medios adscritos aos servizos traspasados e adaptación dos transferidos en fase preautonómica á Comunidade Autónoma de Galicia en materia de sanidade (BOE nº 14, do 16 de xaneiro), integrou no seu patrimonio un inmoble situado no actual nº 7 da rúa Corralón da cidade da Coruña.
O artigo 10º.1 da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título. Neste sentido o Servicio Galego de Saúde, que ten adscrito o ben, emitiu informe favorablemente á súa desafectación. Segundo o anterior foi tramitado pola Consellería de Economía e Facenda o expediente de
desafectación do dominio público do ben de referencia.
Por todo isto, por proposta do conselleiro de Economía e Facenda e logo da deliberación do Consello da Xunta de Galicia na súa reunión do día dezaoito de marzo do dous mil cinco,
DISPOÑO:
Artigo 1º
Desaféctase do dominio público o ben descrito a continuación:
Edificio de planta baixa, dúas alturas máis y aproveitamento baixo coberta, de 71, 71, 75 e 33 m, respectivamente, cunha superficie total construída de 250 m, que ocupa a totalidade do seu soar, situado actualmente na rúa Corralón, nº 7, antes 1-3, 11 e orixinariamente nº 9 da mesma rúa. Linda: fronte ou norte, por onde ten a súa entrada coa rúa Corralón; leste ou esquerda entrando, con casa de Pío Pérez de la Riva, hoxe edificio nº 10 da rúa do Orzán; sur ou costas, herdeiros de Marcial Torres Adalid, hoxe edificio co nº 14 da rúa do Orzán e edificio nº 2 da Travesía do Orzán e oeste ou dereita entrando, con travesía do Hospital, hoxe rúa Travesía do Orzán.
Inscrito no Rexistro da Propiedade nº 1 da Coruña no libro 2209, folio 182, predio nº 3.407.
Artigo 2º
O inmoble anteriormente descrito adquire natureza patrimonial.
Santo Estevo de Ribas de Sil, dezaoito de marzo do dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda